Lav et referat af nedenstående tekst:

Tekst:
En ny undersøgelse viser, at 19 % af lærerne i Aalborg Kommune har problemer arbejdsmiljøet rundt omkring på skolerne. Så store problemer, at de sygemelder sig. Det viser undersøgelsen, som Aalborg Lærerforening står bag. 82 % af lærerne i Aalborg kommune har deltaget i undersøgelsen. Det svarer til knap 1700 personer. På Tårnhøjskolen i Aalborg kender Thomas Sørensen, der er lærer, godt til problemet. - Jeg kender både kollegaer her fra stedet og fra andre skoler, som har været sygemeldte, siger Thomas Sørensen. I Aalborg Lærerforening er man selv forbavset over resultatet af undersøgelsen. - Tallet overraskede mig meget, siger Jan Knærkegaard, der er næstformand i lærerforeningen. - Da jeg hørte tallet tænkte jeg, at det ikke kunne være rigtigt. Men vi har gennemgået tallene og det passer, slutter han. Aalborg lærerforening vil ikke offentliggøre undersøgelsen, men fortæller, at lærerne har angivet elevplaner, mange møder og grimt sprog fra elevernes side som grunde til sygemeldingerne. Rådmand Henrik Thomsen fra Aalborg Kommune påpeger, at statistikken ikke kun tæller langtidssygemeldinger. Han siger også, at kommunen er i gang med et serviceeftersyn for at finde ud af, hvordan ambitionsniveauet kan tilpasses med den økonomi, der er til rådighed på området. - Vi ser på skolestrukturen i kommunen og på hvordan vi organiserer vores specialundervisning, undervisningen for to-sprogede osv., siger Henrik Thomsen. Ifølge rådmanden er serviceeftersynet færdigt inden for dette her år.

Referat:
En ny undersøgelse viser, at 19 % af lærerne i Aalborg Kommune sygemelder sig som følge af belastende arbejdsforhold.